钦定古今图书集成/方舆汇编/边裔典/第048卷 > 梁
## 钦定古今图书集成/方舆汇编/边裔典/第048卷 > 梁

### 武帝天监元年进封宕昌邓至王

按：《梁书武帝本纪》：“天监元年四月，安西将军宕昌王
梁弥”进号镇西将军。闰月，以行宕昌王梁弥邕为
安西将军、河凉二州刺史，正封宕昌王。八月，平北将
军、西凉州刺史像舒彭进号安西将军，封邓至王。
按《邓至本传》，“邓至国居西凉州界，羌别种也。世号持节平北将军、西凉州刺史。宋文帝时，王象屈耽遣使
献马。天监元年，诏以邓至王像舒彭为督西凉州诸
军事，号安”北将军。其俗呼帽曰“突何”，其衣服与宕昌
同。

天监四年宕昌羌遣使来献进封宕昌王。

按《梁书武帝本纪》，“天监四年四月，以行宕昌王梁弥
博为安西将军、河凉二州刺史、宕昌王。”按《宕昌本
传》，“宕昌国在河南之东南，益州之西北，陇西之西，羌
种也。宋孝武世，其王梁瓘忽始献方物。天监四年，王
梁弥博来献甘草、当归，诏以为使持节、都督河凉二
州诸军事、安西将军、东羌校尉、河凉二州刺史、陇西
公”、宕昌王佩以金章。

天监五年，邓至国遣使献方物。

按《梁书武帝本纪》云云。　按《邓至本传》：“五年，舒彭遣
使献黄耆四百斤，马四匹。”

天监十年十二月宕昌国遣使献方物。

天监十一年九月宕昌国遣使献方物。

按：以上《梁书武帝本纪》云云。

### 大同七年二月以行宕昌王梁弥泰为平西将军河凉二州刺史宕昌王

按《梁书武帝本纪》云云。　按《宕昌本传》，“弥博死，子弥
泰立。大同十年，复授以父爵位。其衣服风俗与河南
略同。”〈按本纪与本传纪年不同今从本纪。〉